אלופים על הקרח

אלופים על הקרח (באנגלית: The Mighty Ducks, בתרגום חופשי: הברווזים האדירים, הידוע גם בשם D1: הברווזים האדירים, ואלופים בממלכה המאוחדת ובאוסטרליה) היא דרמה קומית אמריקאית מסוגת ספורט משנת 1992 בבימויו של סטיבן הרק ונכתב על ידי סטיבן בריל. זהו הסרט הראשון בסדרת סרטי "אלופים על הקרח". בסרט מככבים אמיליו אסטבז, ג'וס אקלנד וליין סמית'. הסרט עוקב אחר קבוצת הוקי מליגת הנוער. במדינות מסוימות, עותקי ההוצאה הביתית הודפסו תחת הכותרת "הברווזים האדירים הם האלופים" כדי למנוע בלבול עם שם סרט ההמשך.

הסרט יצא לאקרנים בארצות הברית ב-2 באוקטובר 1992, על ידי חברת ההפצה "סרטי בואנה ויסטה". הסרט קיבל ביקורות שליליות בדרך כלל מצד המבקרים.

שנה לאחר יציאת הסרט, חברת וולט דיסני ייסדה קבוצת הוקי קרח מקצוענית בליגת ה-NHL, בשם "מייטי דאקס אוף אנהיים".

 תקציר העלילה 
גורדון בומביי הוא עורך דין מצליח אשר נרדף אחרי זכרונות הילדות הקשים שלו, שכאשר בעבר היה כוכב נבחרת ההוקי האלופה שיחק בגמר והפסיד את הגול המנצח בפנדל וגרם להפסד המשחק ולאכזבת מאמנו וכל קבוצתו. לאחר שחגג ושתה, הוא נעצר בידי המשטרה עקה נהיגה בשכרות, עקב זאת בית המשפט מורה לו לאמן את קבוצה במחוז "פיי ויי", הקבוצה הגרועה בליגה. גורדון תחילה מסרב, אבל אם הזמן הוא לומד לכבד את הילדים ומלמד אותם כיצד לנצח. הבעיה של גורדון היא המשחק נגד הקבוצה שלה גרם את ההפסד, כאשר המאמן שלהם הוא ג'ק ריילי, המאמן שאימן אותו כאשר היה ילד.

 שחקנים 
 אמיליו אסטבז בתפקיד גורדון בומביי
 ברוק פירס בתפקיד גורדון בומביי – בן 10
 ג'וס אקלנד בתפקיד הנס
 ליין סמית' בתפקיד המאמן ג'ק ריילי
 היידי קלינג בתפקיד קייסי קונוויי
 ג'וזף זומר בתפקיד מר ג'רלד דאקסוורת'
 ג'ושוע ג'קסון בתפקיד צ'רלי קונוויי, #96
 אלדן רטליף בתפקיד פולטון ריד, מס' 44
 שון וייס בתפקיד גרג גולדברג, #33
 ברנדון אדמס בתפקיד ג'סי הול, #9
 אם. סי. גייני בתור לואיס
 מאט דוהרטי בתפקיד לסטר אוורמן, מספר 4
 ג'יי.די דניאלס בתפקיד פיטר מארק, #24
 ארון שוורץ בתפקיד דייב קארפ, מספר 11
 גארט רטליף הנסון בתפקיד גיא ז'רמן, #00
 מרגרט מוראו בתפקיד קוני מורו, #18
 ג'יין פלאנק בתפקיד טמי דאנקן, מספר 5
 ג'סי סמולט בתור טרי הול, מס' 1
 וינסנט א. לה רוסו בתפקיד אדם בנקס, #9 (הוקס), #99
 דני טמברלי בתפקיד טומי דאנקן, מספר 2
 מייקל אומס בתפקיד מקגיל, מספר 7
 קייסי גארבן בתפקיד לרסון, #33
 ג'ורג' קו בתפקיד השופט וות'רס
 האל פורט אטקינסון השלישי בתור פיליפ בנקס
 ג'ון ביזלי בתפקיד מר הול
 רוברט פאל בתפקיד אביו של גורדון
 ג'ון פול גאמוק בתפקיד מר טולברט
 סטיבן בריל בתפקיד פרנק האדי
 בוב מילר בתור קריין המשחק

בזיל מקריי ומייק מודנו הופיעו שניהם בתפקידי אורח לקראת סוף הסרט.

 הפקה 
הסרט נכתב על ידי סטיב בריל, אשר מאוחר יותר תבע תמלוגים עבור הסרט. ג'ייק ג'ילנהול סירב לתפקיד של צ'רלי קונוויי. אמיליו אסטבז לוהק לתפקיד בשנת 1991, לאחר שהרק התרשם מהופעותיו בסרטי חבורת פרחחים ביניהם: "נערי הכרך" (1983), "מועדון ארוחת הבוקר" (1985) ו"חברים" (1985).

הסרט צולם במספר מקומות במיניאפוליס, מינסוטה. הצילומים העיקריים נערכו בין ינואר לאפריל 1992.

 הכנסות 
הסרט גרף 50,752,337 דולר בארצות הברית ובקנדה, והפך להצלחה מפתיעה בקרב הקהל. על פי מגזין Video Week בשנת 1993, הסרט הרוויח 54 מיליון דולר מהשכרות סרטי וידאו ביתיים.

 שבחים 
הכרה במכון הסרטים האמריקאי
 מאה שנים... מאה השראות - מועמדות
 מאה שנים... עשרת הגדולים - מועמדות

 קישורים חיצוניים 

 הערות שוליים 

קטגוריה:סרטי וולט דיסני
קטגוריה:סרטי 1992
קטגוריה:סרטי דרמה קומית
קטגוריה:סרטים אמריקאיים